**UPUTA**

**o podnošenju zahtjeva za ishođenje potvrde o osposobljenosti za vozače/pratitelje u skladu s Uredbom Vijeća (EZ) br. 1/2005**

Člankom 6. stavkom 5. Uredbe Vijeća (EZ) br. 1/2005 o zaštiti životinja tijekom prijevoza i s prijevozom povezanih postupaka (u daljnjem tekstu: Uredba Vijeća br. 1/2005) određeno je da nitko ne smije voziti ili obavljati poslove pratitelja životinja na cestovnom vozilu bez potvrde o osposobljenosti u skladu s člankom 17. stavkom 2. Uredbe br. 1/2005 te je na zahtjev veterinarskog inspektora mora dati na uvid.

U skladu s člankom 17. stavkom 2. Uredbe Vijeća br. 1/2005 nadležno tijelo je za provođenje tečaja za osposobljavanje vozača/pratitelja životinja odobrilo:

* Hrvatsku veterinarsku komoru, Heinzelova 55,10000 Zagreb i
* Pučko otvoreno učilište Ivan, Bana Jelačića 35a, 31400 Đakovo

U skladu s navedenim, zahtjev za izdavanje potvrde o osposobljenosti vozača/pratitelja životinja podnosi se na navedene institucije, a kontakt podatci dostupni su na službenim internetskim stranicama Uprave za veterinarstvo i sigurnost hrane na poveznici <http://veterinarstvo.hr/default.aspx?id=4935> .

Na temelju članka 10. stavka 2. Zakona o provedbi uredbi Europske unije o zaštiti životinja (Narodne novine, br. 125/13), po završetku tečaja u skladu s Dodatkom IV. Uredbe Vijeća br. 1/2005 izdaje se potvrda o osposobljenosti vozača/pratitelja životinja na obrascu iz Dodatka III. Poglavlja III. Uredbe br. 1/2005, na hrvatskom i engleskom jeziku.

 Od dana pristupanja Republike Hrvatske Europskoj uniji, 01. srpnja 2013. godine, na području Republike Hrvatske izravno se primjenjuje Uredba Vijeća br. 1/2005 te se potvrde o osposobljenosti za vozače i pratitelje životinja u prijevozu izdane u skladu s člankom 17. stavkom 2. Uredbe br. 1/2005 od strane jedne od zemalja članica EU priznaju u Republici Hrvatskoj.